
Laste arvu suurendamine
Narva Lasteaia Sädemeke sõime- ja lasteaiarühmades
1. Asjaolud ja menetluse käik
Narva Lasteaed Sädemeke on tavaline 11-rühmaline lasteasutus, milles 2015/2016. õppeaastal on 4 sõimerühma ja 7 lasteaiarühma. Narva Lasteaia Sädemeke rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Lasteaia Sädemeke hoolekogu on teinud ettepaneku suurendada laste arvu sõimerühmas Sipsik kuni 16 last, sõimerühmas Kukeke kuni 16 last, sõimerühmas Tilgake kuni 15 last, lasteaiarühmas Elevandipoeg kuni 21 last, lasteaiarühmas Päkapikk kuni 21 last, lasteaiarühmas Jaaniussikke kuni 22 last (31.08.2015. a hoolekogu koosoleku protokoll nr 1). Narva Lasteaia Sädemeke direktor esitas 02.09.2015. a Narva Linnavalitsuse Kultuuriosakonnale vastavasisulise taotluse nr III-3/155.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
Suurendada laste arvu Narva Lasteaias Sädemeke järgmiselt:
3.1 sõimerühmas Sipsik kuni 16 last;
3.2 sõimerühmas Kukeke kuni 16 last;
3.3 sõimerühmas Tilgake kuni 15 last;
3.4 lasteaiarühmas Elevandipoeg kuni 21 last;
3.5 lasteaiarühmas Päkapikk kuni 21 last;
3.6 lasteaiarühmas Jaaniussikke kuni 22 last.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

